姚繼勉

姚繼勉，號紹泉。安徽廬江縣人，清朝政治人物。同進士出身。

 生平 
姚繼勉於道光二十三年（1843年）考中癸卯科舉人，《廬江縣志·卷之七·選舉·科目》頁九：“（舉人）姚繼勉，號紹泉，中道光二十三年癸卯科舉人，後登丁未進士。”道光二十七年（1847年）中式丁未科張之萬榜三甲進士。《廬江縣志·卷之七·選舉·科目》頁十二：“（進士）姚繼勉，登道光二十七年丁未科進士張之萬榜。見仕籍。”即用山東知縣，厯署鄒縣、臨淄《臨淄縣志·卷十七·職官》：“姚繼勉，安徽廬江進士，咸豐二年任。”知縣，升兗州同知。光緒《廬江縣志》有傳。《廬江縣志·卷之七·選舉·仕籍》頁四八：“（同知）姚繼勉，進士，山東臨淄知縣，升兗州同知，有傳，列廉正。”《廬江縣志·卷之八·任務·廉正》頁七六：“姚繼勉，號紹泉，道光丁未進士，用山東知縣，厯署鄒縣、臨淄知縣、兗州同知，所至有政聲。其署臨淄也，前令某歿於任，虧帑數百金。繼勉爲之賠補，復周濟其家屬，俾免凍餒，竟重受其累，繼勉署縣令及任兗州同知均不久卸去，抱負因未大展，而性素沖淡，進退出處，超然不同流俗。山左有故人，憫其宦橐如洗，贐白金百兩。旋里後，將籌置數畝田，藉贍饘粥。時粵逆初定，田價極廉，有慾以產絕賣者，其戚舉以告繼勉，優其值，令署典券。戚曰：‘典向聽贖君，且倍其值，君何騃耶？’繼勉笑不答。次年果贖去。人以是益重之。”

 参考资料 

（中國國家圖書館藏）钱鑅、卢钰. 《廬江縣志》. 清光緒十一年（1885年）木活字本.
（中國國家圖書館藏）舒孝先、崔象谷. 《臨淄縣志》. 民國九年（1920年）石印本.

Category:廬江人
J繼
Category:清朝鄒縣知縣
Category:清朝臨淄縣知縣
Category:清朝同知